stanford-oval/wikipedia huggingface dataset:
פולקסווגן טאיגון
מפרט טכני

הטאיגון כוללת שתי אפשרויות ומנועים:
מנוע בנזין בנפח 1.0 ליטרים המספק כ-115 כוחות סוס. תיבת הילוכים ידנית בעלת שישה הילוכים או תיבת הילוכים אוטומטית בעלת שישה הילוכים.
מנוע בנזין בנפח 1.5 ליטרים המספק כ-150 כוחות סוס. תיבת הילוכים כפולת מצמדים בעלת שבעה הילוכים.
גלריה

מבט קדמי
מבט אחורי
פנים
הערות שוליים

↑  VW Taigun Returns As Small Crossover With T-Cross Looks, Motor1.com (באנגלית)
↑  פולקסווגן טאיגן קונספט: בייבי טיגואן, באתר קארטיוב
↑  VW Taigun Canceled Because It's Too Small, New SUV Concept to Debut in Geneva, באתר אבולושן, 9 בפברואר 2016 (באנגלית)
↑  VW Taigun Returns As Small Crossover With T-Cross Looks, Motor1.com
↑  Why do cars released in India have smaller tyres compared to their global counterpart releases?, Quora
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פולקסווגן טאיגון".
ג'ון קונסטנטין

| --- | --- |

ג'ון קונסטנטין, כפי שהופיע על עטיפת החוברת Constantine #1 ממאי 2013, אמנות מאת אייבן רייז, ג'ו פראדו ורוד רייז
 סוג:  אנטי גיבור
 הוצאה לאור:  DC קומיקס/ורטיגו
 הופעה ראשונה:  Swamp Thing Vol.2 #37 (יוני 1985)
 יוצרים:  אלן מור סטיב ביזט ג'ון טוטלבן
 גילום הדמות:  קיאנו ריבס ("קונסטנטין") מאט ראיין ("קונסטנטין", "החץ", "אגדות המחר")
 מידע
 שם אמיתי:  ג'ון קונסטנטין
 כינויים:  הלבלייזר, גיבור תרבות הנגד, אביר האנושות, הקוסם הצוחק, המאגוס
 סטטוס:  פעיל
 תאריך לידה:  10 במאי 1953 
 מקום לידה:  ליברפול 
 מקצוע:  נוכל, בלש על-חושי, מוזיקאי רוק, זמר, מהמר, צייד שדים, מגרש שדים, מכשף, דמונולוג
 נטייה:  טוב
 כוחות:  מכשף
 חבר בקבוצה:  ליגת הצדק האפל
 חבר לשעבר בקבוצה:  ממברנת הריר צוות ניוקאסל בריגדת מעילי הרוח חיל סינסטרו
 אזרחות:  הממלכה המאוחדת 
 דמויות קשורות
 משפחה:  תומאס ומרי אן קווין קונסטנטין (הורים, מתים) ג'ק קונסטנטין (דוד, מת) דולי קונסטנטין (דודה) שריל מסטרס (אחות) טוני מסטרס (גיס) "ילד הזהב" (אח תאום, מת בלידה) ג'מה מסטרס (אחיינית) טיף הולנד (בת) ויליאם ואליס קונסטנטין (סבים, מתים) קון-סטן-טין, ג'ק קונסטנטין, הארי קונסטנטין, לורד ג'ורג' קונסטנטין, ליידי הארייט קונסטנטין, ליידי ג'ואנה קונסטנטין, ג'יימס קונסטנטין, קונראד קונסטנטין, אלויסיוס קווין (אבות קדמונים) אדם קונסטנטין (בן, חצי שד) מריה קונסטנטין (בת, חצי שדה) סול קונסטנטין (בן, חצי שד)
 אויבים:  First of the Fallen 
 
ג'ון קונסטנטין (באנגלית: John Constantine) הוא דמות בדיונית של אנטי-גיבור המופיעה בחוברות הקומיקס ביקום DC קומיקס. הדמות הופיעה לראשונה בחוברת Swamp Thing Vol.2 #37 מיוני 1985 ונוצרה על ידי הכותב אלן מור והמאיירים סטיב ביזט וג'ון טוטלבן. לפני האתחול המחודש של יקום DC, קונסטנטין היה הפרוטגוניסט של סדרת Hellblazer, הסדרה הוותיקה ביותר תחת חותם "ורטיגו" מאז 1988, שהסתיימה ב-2013 והוחלפה בסדרת הסולו Constantine.
ג'ון קונסטנטין הוא בלש תורת הנסתר, ציניקן בריטי המבקש לחיות חיי כישוף וסכנה, אם כי הוא למעשה הומניסט בעל רגשי חמלה ככלות הכול, שמנסה להתגבר על השפעתם של גן עדן וגיהנום על האנושות. המוטיבציה שלו יכולה להתבטא רק בהתמכרותו לאדרנלין. כמו כן, הוא מתואר כמוקד משיכה למוזרויות. בעבר התרחשה עלילת הקומיקס בעולם המודרני, ביקום כיס בו גיבורי-העל אינם נזכרים כמעט, למעט מספר שיתופי פעולה עם דמויות על-טבעיות כזטאנה, חלום, פנטום סטריינג'ר והיצור מן הביצה. כיום הדמות משתתפת ביקום המרכזי של חברת DC קומיקס, ומופיעה בין היתר בחוברות "ליגת הצדק האפל".
דמותו של ג'ון קונסטנטין מדורגת במקום השלישי ברשימת 50 דמויות הקומיקס הגדולות של כל הזמנים לפי מגזין אמפייר וכן במקום ה-29 ברשימת גיבורי-העל הגדולים, לפי אתר IGN. את דמותו מגלם בסרט הלייב אקשן "קונסטנטין" השחקן קיאנו ריבס. בשנים 2014–2015 עלתה לשידור ברשת NBC סדרת טלוויזיה לייב אקשן על דמותו של קונסטנטין, כאשר בתפקיד הראשי גילם אותו השחקן מאט ראיין. ראיין גילם את דמותו בתפקיד אורח בעונה הרביעית של סדרת הלייב אקשן "החץ" ובתפקיד ראשי בסדרה "אגדות המחר", וכן דיבב את הדמות בסרט אנימציה המבוסס על קבוצת "ליגת הצדק האפל".
חנות הספרים "Forbidden Planet" מיקמה את הכרך הראשון של הסדרה במקום ה-13 ברשימת 50 הרומנים הגרפיים הטובים ביותר שלה.
יצירת הדמות

הדמות ג'ון קונסטנטין נוצרה במקור על ידי אלן מור בסדרת האימה "היצור מן הביצה". בהופעתו הראשונה, הוא היה מכשף הלובש מעיל גשם ומראהו הפיזי הזכיר במידה ניכרת את הזמר סטינג. למעשה, הוא נוצר משום שהאומנים של "היצור מן הביצה" בתקופה הזו, סטיב ביזט וג'ון טוטלבן, שהיו מעריצים של להקת פוליס, רצו לצייר דמות שנראית כמו סטינג. קונסטנטין הופיע בסדרות קומיקס נוספות כמו "סנדמן" ו"ספרי הקסם".
בשנת 1988, הדמות קיבלה סדרה משלה בשם "הלבלייזר" (Hellblazer). השם המקורי של הסדרה תוכנן להיות "הלרייזר" (Hellraiser), אך שם זה נפסל לאחר שיצא לאקרנים סרט אימה הנושא את אותו שם. הצוות האומנותי המקורי של הסדרה כלל את הכותב ג'יימי דלאנו, המאייר ג'ון רידג'וויי ואמן הכריכות דייב מקין. כותבים נוספים אשר עבדו על הסדרה כוללים את גארת' אניס, שהיה בסדרה בתחילת הקריירה שלו ויצר את אחת ההרצות המפורסמות על הסדרה; וורן אליס, שעזב לאחר שסיפור שפרסם לסדרה צונזר; בריאן אזארלו, ג'ון סמית' ומייק קארי. המאיירים כללו את מארק בוקינגהאם וסטיב דילון.
"הלבלייזר" הוא קומיקס אפל, ודמותו הראשית נוהגת לעשות מעשים מפוקפקים בעולם מודרני זה של קסמים אפלים, ונתקלת רבות בבעיות על טבעיות. לעיתים הוא נועז כגיבור, אך לעיתים קרובות יותר ג'ון קונסטנטין לא נלחם רק כדי לשרוד ומביא על עצמו רק אויבים נוספים. קונסטנטין הוא גם נצלן מאוד, והקריב הרבה אנשים כדי להציל את עצמו. זיכרונות אלה מלווים אותו, והוא מוצא את עצמו נרדף פעמים רבות על ידי רוחות רפאים ואנשים אותם ניצל.
סרטי אנימציה

ב-2018 יצא הסרט "קונסטנטין: עיר השדים" בו מדובב קונסטנטין על ידי השחקן מאט ראיין. עלילת הסרט בנויה על סדרת אנימציה על קונסטנטין שבוטלה לאחר חמישה פרקים בגלל רייטינג נמוך. בסרט נאלץ קונסטנטין להתמודד מחדש עם טעות מרה שעשה כמכשף צעיר, ולהתעמת עם השד ברול.
ב-2020 יצא הסרט ליגת הצדק האפל: מלחמת אפוקליפס שהיווה סרט המשך לשני סרטים מקבילים: סרטו של קונסטנטין - "קונסטנטין: עיר השדים" וסרטם של ליגת הצדק - ליגת הצדק האפל. בסרט קונסטנטין חובר לליגת הצדק על מנת להילחם באויב משותף - דארקסייד.
ב-2022 יצא הסרט הקצר "קונסטנטין: בית המסתורין". בסרט נלכד קונסטנטין בבית המסתורין ומנסה להמלט ממנו.
ביבליוגרפיה

הסדרה נאספה בספרי כריכה רכה:
(Original Sins (Hellblazer #1-9 - ג'יימי דלנו
(Rare Cuts (#11, 25-26, 35, 56, 84 - דלאנו, גראנט מוריסון וגארת' אניס
(Dangerous Habits (#41-46 - אניס
(Fear And Loathing (#62-67 - אניס
(Tainted Love (#68-71, Hellblazer Special: Confessional - אניס
(Damnation's Flame (#72-77 - אניס
(Rake At The Gates of Hell (#78-83, Hellblazer Special: Heartland- אניס
(Son Of Man (#129-133 - אניס
(Haunted (#134-139 – וורן אליס
(Setting Sun (#140-143 – אליס
(Hard Time (#146-150 – בריאן אזארלו
(Good Intentions (#151-156 – אזארלו
(Freezes Over (#157-163 – אזארלו
(Highwater (#164-174 – אזארלו
(Red Sepulchre (#175-180 – מייק קארי
(Black Flowers (#181-186 - קארי
כמו כן, קיימים עוד מספר ספרים העוסקים בסדרה ובדמות:
Constantine: The Hellblazer Collection - זה אוסף מיוחד שיצא לסרט ואוסף את אדפטציית הקומיקס לסרט וחוברות שקשורות אליו: #1, #41 ו-#27. את שתי הראשונות ניתן למצוא באוגדנים של הסדרה, והשלישית נמצאת רק באוסף של ניל גיימן, שכתב את זה ככותב אורח בסדרה.
All His Engines - נובלה גרפית מקורית בכריכה קשה מאת הכותב מייק קארי. הספר מציג סיפור חדש לחלוטין. בנוסף, מצורפים לספר היסטוריה של הדמות ושל הקומיקס הלקוחים מאתר החברה.
הערה: Original Sins בעצם מסתיים בחוברת 12 אבל מסיבות לא ברורות, חוברות 10–12 לא התפרסמו באוגדן. את חוברת 11 ניתן למצוא ב-Rare cuts, חוברות 10 ו-12 לא קיימות בשום אוגדן.
הערות שוליים

↑  The 50 Greatest Comic Book Characters
↑  Top 100 Comic Book Heroes: #29 - John Constantine
↑  Official Image of Matt Ryan as John Constantine Released!, March 13th 2014
↑  DC Comics’ Constantine Coming to ‘Arrow’ on The CW
↑  Justice League Dark Featurette Reveals Matt Ryan Returns as Constantine!
↑  50 Best Of The Best Graphic Novels, forbiddenplanet.com
| --- | --- |
בקרת זהויות :  NLI: 987007547083005171  LCCN: nb2015002999  VIAF: 314900473   WorldCat (עם VIAF): 314900473
וניאמין וייץ

| --- | --- |

 לידה:  4 בינואר 1905 צ'צ'רסק, בלארוס 
 פטירה:  27 בינואר 1961 (בגיל 56) מוסקבה, ברה"מ 
 ענף מדעי:  תעשיית האנרגיה 
 מקום קבורה:  בית הקברות נובודוויצ'יה 
 מקום לימודים:  Faculty of Social Sciences of Moscow State University  האוניברסיטה הטכנית ע"ש באומן במוסקבה  אוניברסיטת מוסקבה 
 מוסדות:  אוניברסיטת מוסקבה  המכון להנדסת אנרגיה של מוסקבה  Ėnergeticheskiĭ institut im. G.M. Krzhizhanovskogo 
 פרסים והוקרה:  פרס סטלין  עיטור הדגל האדום של העמל 
 
וניאמין וייץ  (ברוסית: Вениамин Исаакович Вейц‏; 4 בינואר 1905 - 27 בינואר 1961) היה מדען סובייטי ממוצא יהודי. הוא היה מומחה בסטטיסטיקה ומשק החשמל.
קורות חיים

וניאמין וייץ נולד בשנת 1905 בצ'צ'רסק (אז בתחומי האימפריה הרוסית כיום בבלארוס) למשפחה יהודית.
לאחר סיום בית ספר וייץ החל ללמוד סטטיסטיקה באוניברסיטת מוסקבה אותה סיים בשנת 1924 במקביל הוא למד הנדסת חשמל באוניברסיטה הטכנית הממלכתית של מוסקבה ע"ש באומן וקיבל תואר בשנת 1925.
לאחר סיום הלימודים וייץ החל ללמד במוסדות להשכלה גבוהה. בשנת 1930 הוא התמנה לפרופסור במכון האנרגטי של מוסקבה. בשנת 1932 הוא התקבל כחבר בהתכתבות לאקדמיה למדעים של ברית המועצות.
וייץ היה בין המייסדים של מכון לאנרגיה בראשות גלב קרז'יז'אנובסקי.
בשנת 1927 הוא היה נציג של ברית המועצות בוועידה לסטטיסטיקה כלכלית בז'נבה.
בתקופת מלחמת העולם השנייה כאשר מפעלים רבים הועברו מחלק המזרחי של ברית המועצות לאזור הרי אורל וייץ פעל להתאמת מערכת החשמל לצרכים שגדלו באופן משמעותי תוך זמן קצר. על הצלחת הפרויקט הוא קיבל פרס ברית המועצות בשנת 1942 ועיטור הדגל האדום של העמל בשנת 1945.
בשנים 1944-1959 וייץ היה ראש קתדרה במכון הנדסי-כלכלי במוסקבה.
בשנת 1947 וייץ היה נציג ברית המעוצות בוועידה בנושא אנרגיה.
בשנת 1956 וייץ ביחד עם קרז'יז'אנובסקי פרסם ספר על עקרונות בניית מערכת החשמל הארצית בברית המועצות.
וייץ נפטר בשנת 1961 במוסקבה ונטמן בבית העלמין נובודוויצ'י.
רמי קלינשטיין קרן פלס ההופעה

רמי קלינשטיין קרן פלס ההופעה | היכל התרבות - קיסריה 2016 הוא אלבום ההופעה המשותף של הזמרים קרן פלס ורמי קלינשטיין. האלבום הוקלט בשנת 2016 ויצא בספטמבר אותה שנה.
רקע

אלבום ההופעה מהווה אבן דרך בפרויקט המשותף של קרן פלס ורמי קלינשטיין, אשר כולל אלבום וסיבוב הופעות משותף. האלבום הוקלט בשנת 2016 במהלך הופעות הבכורה של השניים בהיכל התרבות בתל אביב ב-10 וב-11 בפברואר וכן בהופעתם הראשונה של השניים בתיאטרון קיסריה ב-21 במאי. הוא נמכר לראשונה בהופעתם השלישית בקיסריה, ב-15 בספטמבר, ויצא לחנויות ב-18 בספטמבר. דבר הוצאת האלבום פורסם לראשונה בריאיון משותף של פלס וקלינשטיין באקו 99 FM ב-26 במאי, במהלכו נחשף שההופעה שנערכה בקיסריה הוקלטה ותצא כאלבום הופעה בראש השנה תשע"ז. בהמשך האלבום יצא במהלך הופעתם בקיסריה ופרסומו הראשון נעשה בזמן ההופעה, בשידור חי בגלי צה"ל.
האלבום מכיל שני דיסקים ו-19 שירים. הוא כולל מחרוזת שירים שהלחין רמי קלינשטיין, אשר פלס ביצעה לכבודו בהפתעה בהופעתם הראשונה בקיסריה, וכן את השירים "רצה הביתה" ו"איתי" של קרן פלס, אשר לא נכללו הרשימת השירים הקבועה לסיבוב ההופעות ונכנסו להופעה רק בהופעות מסוימות. עם זאת, לאלבום לא נכנסו שלושה שירים אשר נכללו בכל ההופעות - "קרוב אל לבך" ו"אהביני" של רמי קלינשטיין ו"לייק וואנקה" של קרן פלס.
סינגלים

בגידה - יצא כסינגל ב-18 ביולי 2016. השיר נכתב על ידי יעל טבת והולחן על ידי רמי קלינשטיין. הוא בוצע במקור על ידי ריטה בשנת 1986 ונכלל באלבום הבכורה שלה הנושא את שמה. הסינגל יצא יחד עם קליפ שצולם בהופעה בהיכל התרבות.
נגנים

קרן טפרברג: תופים
בנצי גפני: בס
עדי גולדשטיין: קלידים
אודי שמחון: גיטרה חשמלית
אייל הלר: גיטרה חשמלית וספרדית
עמוס בן דוד: תופים אלקטרוניים
גילי: די ג'יי
קרן פלס: פסנתר, קלידרה, מלודיקה
רמי קלינשטיין: פסנתר, קלידרה, אקורדאון
הפקה

הפקה מוזיקלית: עמוס בן דוד
צ'לו (ב"תודה" ו"לחיות"): מאיה בלזיצמן
ויולה וכינור: גליה חי
כינור: חן שנהר
גיטרות (ב"מתנות קטנות"): ערן וייץ
חליל בוליביאני: מרסלו זובר
כלי הקשה: גדי סרי
בולבול טרנג (ב"רק אלוהים ישפוט אותי"): אהובה עוזרי
כינור: אבנר קלמר
הגברה: סינקופה
עיצוב סאונד: שי שהם וערן פרלדיק
סאונד: שי שהם
עיצוב תאורה: מיקי וילנסקי
הקלטה:שי שהם ואילן הרוש
בקליין: אלעד גוץ סוסל
כלי נגינה: טוקיו בקליין
ניהול הפקה: שלומי אלישר
מפיק טכני: רמי קדושני
עריכות: PLAYGROUND STUDIO עמוס בן דוד, כרמין ביטרמן, תהל שוהם
מיקס: דני "פילוני" קרק, לירון שפר
מאסטרינג: יונתן יעקוב באולפני ג'אפה
עיצוב עטיפה: סטודיו דורון עדות
צילום עטיפה: זיו קורן
צילומים נוספים: זיו קורן, גיא פריבס, משה צ'יטיאת, אסף דרעי
איפור: הלן אמויאל
שיער: אסי שדה
ניהול פרויקט: שחר ורד
ניהול הפקה: שושי אלחייק
ניהול ניו מדיה: אודי בשקין
ניהול אישי וייצוג בלעדי קרן פלס: אסף דרעי
ניהול אישי וייצוג בלעדי רמי קלינשטיין: אבי גואטה הפקות בע"מ
יחסי ציבור: עופר מנחם
רשימת השירים > דיסק 2

| שם המחרוזת | שם השיר | מילים | לחן | ביצוע במקור | ביצוע במופע | עיבוד |
| --- | --- | --- | --- | --- | --- | --- |
|  | עד אשר ישוב | קרן פלס ורמי קלינשטיין | קרן פלס ורמי קלינשטיין | קרן פלס ורמי קלינשטיין | קרן פלס ורמי קלינשטיין | קרן פלס, רמי קלינשטיין, עמוס בן דוד |
| שיר אהובת הספן + זמר אהבה לים | שיר אהובת הספן | יאיר לפיד | רמי קלינשטיין | ריטה | קרן פלס ורמי קלינשטיין | עמוס בן דוד |
| שיר אהובת הספן + זמר אהבה לים | זמר אהבה לים | רפאל אליעז | סשה ארגוב | אריק איינשטיין | קרן פלס ורמי קלינשטיין | עמוס בן דוד |
|  | איתי | קרן פלס | קרן פלס | קרן פלס | קרן פלס ורמי קלינשטיין | קרן פלס, רמי קלינשטיין |
|  | מבול | קרן פלס | קרן פלס | קרן פלס | קרן פלס | קרן פלס, רמי קלינשטיין |
|  | בגידה | יעל טבת | רמי קלינשטיין | ריטה | קרן פלס ורמי קלינשטיין | רמי קלינשטיין |
|  | עניין של זמן | אהוד מנור | רמי קלינשטיין | גידי גוב | קרן פלס ורמי קלינשטיין | רמי קלינשטיין |
|  | רק אלוהים ישפוט אותי | קרן פלס | קרן פלס | קרן פלס | קרן פלס ורמי קלינשטיין + נגנים | קרן פלס, דני "פילוני" קרק |
| מחרוזת אש בנובמבר | כל הציפורים | קרן פלס | קרן פלס | הראל סקעת | קרן פלס ורמי קלינשטיין | עמוס בן דוד |
| מחרוזת אש בנובמבר | אש | חנה גולדברג | רמי קלינשטיין | רמי קלינשטיין | קרן פלס ורמי קלינשטיין | עמוס בן דוד |
| מחרוזת אש בנובמבר | נובמבר | קרן פלס | קרן פלס | מירי מסיקה | קרן פלס ורמי קלינשטיין | עמוס בן דוד |
| מחרוזת אש בנובמבר | בוא | מירי פיגנבוים | רמי קלינשטיין | ריטה | קרן פלס ורמי קלינשטיין | עמוס בן דוד |
| מחרוזת אש בנובמבר | פיז'ו 92 | קרן פלס | קרן פלס | קרן פלס | קרן פלס ורמי קלינשטיין | עמוס בן דוד |
| מחרוזת אש בנובמבר | עטוף ברחמים | אהוד בנאי | רמי קלינשטיין | ריטה | קרן פלס ורמי קלינשטיין | עמוס בן דוד |
|  | צעיר לנצח | בוב דילן (תרגום: יאיר לפיד) | רמי קלינשטיין | רמי קלינשטיין | קרן פלס ורמי קלינשטיין | קרן פלס, רמי קלינשטיין, עמוס בן דוד |
הערות שוליים

↑  קרן פלס ורמי קלינשטיין ריאיון לאקו 99, 26 במאי 2016
↑  קרן פלס ורמי קלינשטיין, ‏הופעה בקיסריה, באתר גלי צה"ל, 15 בספטמבר 2016
↑  רמי קלינשטיין וקרן פלס שרים "בגידה". האזינו, באתר וואלה, 18 ביולי 2016
↑  גילי נוי, ‏"הדבר הכי גרוע זה שאף אחד לא ישים לב מה שאתה עושה", באתר ‏מאקו‏, 18 ביולי 2016
| קרן פלס |
| --- | --- | --- |
| אלבומי אולפן | אם אלה החיים • מבול • בין העיר לכפר • איך שהשמש תזרח • רמי קלינשטיין קרן פלס • שקופים • שקופים 2 |  |
| אלבומי הופעה | רמי קלינשטיין קרן פלס ההופעה |  |
| סיבובי הופעות | שני פסנתרים • איך שהשמש תזרח • לבד על הפסנתר • רמי קלינשטיין קרן פלס • שקופים בקיץ |  |
| קברט | לילה אחד באפריל |  |
| קרן פלס - שירים |
| --- | --- | --- |
| אם אלה החיים | "איתי" • "אם אלה החיים" • "שמעון השכן" • "פסק זמן" • "זאת שבמקומי" • "רכבת באירופה" |  |
| מבול | "מבול" • "רצה הביתה" • "במכונית ליד הים" • "פיז'ו 92'" • "תקופה של שינויים" |  |
| בין העיר לכפר | "כל היתר חולף" • "שיר לאסף" • "הצפון הפורח" • "תקליט שרוט" |  |
| איך שהשמש תזרח | "לייק וואנקה" • "כלום לא טעים" • "השעות המתות" • "גם אני" • "רק שתבואי" |  |
| רמי קלינשטיין קרן פלס | "עד אשר ישוב" • "לחיות" • "תודה" • "בגידה" |  |
| לילה אחד באפריל | "אסור" • "לילה אחד באפריל" • "כל שנה יש אפריל" |  |
| שקופים | "שקופים" • "מעבר לנהר" • "מי אני?" • "באת לי פתאום" • "שמש תיכנס" • "עוד יום עבר" |  |
| שקופים 2 | "אין סוף ללילה" • "אושר בא והולך" • "ימים אחרים" • "מרחק הזמן" • "לא אבודים" • "מישהו שמח בשבילי" • "שתי גדות" |  |
| שירים נוספים | "רק אלוהים ישפוט אותי" • "בום" • "בשדה מאחורי ביתי" |  |
| --- | --- |
בקרת זהויות :  MusicBrainz release group: 34de6692-ce10-44e1-b679-f1bea76f935b
Let Me Love You (שיר של די ג'יי סנייק)

Let Me Love You (בעברית: תני לי לאהוב אותך) הוא שיר שהוקלט על ידי מפיק המוזיקה האלקטרונית די ג'יי סנייק, בתור הסינגל השלישי מתוך אלבום הבכורה שלו, Encore. בשיר משתתף הזמר הקנדי ג'סטין ביבר. האמנים כתב את השיר יחד עם אנדרו וואט, אלי טמפוסי, בריאן לי, ולואי בל, בעוד שדי ג'יי סנייק הפיק את השיר בעצמו. הוא פורסם ב-5 באוגוסט 2016, דרך חברת התקליטים אינטרסקופ רקורדס. הקליפ לשיר פורסם ב-29 בנובמבר 2016, ביוטיוב.
הופעות במצעדים

בארצות הברית, "Let Me Love You" מוקם לראשונה במקום ה-12 בבילבורד הוט 100, ב-27 אוגוסט 2016, ובהמשך הגיע למקום ה-4 בשיאו. השיר הגיע למקום הראשון במצעד השירים הדיגיטלי עם 113,000 הורדות, והפך לראשון של די ג'יי סנייק ולשישי של ביבר שהגיע להישג זה. השיר אף הגיע לראש המצעדים בצ'כיה, פינלנד, צרפת, גרמניה, איטליה, מקסיקו, הולנד, נורווגיה, סקוטלנד, רוסיה, סלובקיה, פורטוגל ושווייץ, וכן לחמישייה הפותחת בבריטניה וקנדה.
הרמיקס של השיר, בשיתוף הפעולה עם זמר ה-R&B האמריקאי אר. קלי הגיע למקום ה-24 בבילבורד באבלינג אנדר הוט 100 ב-14 ינואר 2017. הרמיקס אף הגיע למקום ה-11 בדאנס/אלקטרוניק הוט 100 עם כ-25,000 הורדות.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 4 |  |
|  אוסטרליה | מצעד הסינגלים האוסטרלי | 2 |  |
|  איטליה | מצעד הסינגלים האיטלקי | 1 |  |
|  אירלנד | מצעד הסינגלים האירי | 2 |  |
|  ארגנטינה | ארגנטינה הוט 100 | 4 |  |
|  ארצות הברית | בילבורד הוט 100 | 4 |  |
|  ברזיל | טופ 100 ברזיל | 4 |  |
|  גרמניה | GfK – טופ 100 | 1 |  |
|  דנמרק | היטליסטן | 3 |  |
|  הולנד | מצעד 40 הסינגלים ההולנדיים | 1 |  |
|  הונגריה | Rádiós Top 40 | 15 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 2 |  |
|  יפן | יפן הוט 100 | 92 |  |
|  לבנון | מצעד 20 העליונים הרשמי של לבנון | 3 |  |
|  מקסיקו | טופ 100 – מקסיקו | 1 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 3 |  |
|  סלובקיה | ČNS IFPI | 6 |  |
|  ספרד | PROMUSICAE | 2 |  |
|  סקוטלנד | מצעד הסינגלים הסקוטי | 1 |  |
|  פולין | ZPAV | 2 |  |
|  פורטוגל | מצעד הסינגלים הפורטוגזי | 1 |  |
|  פינלנד | המצעדים הפיניים הרשמיים | 1 |  |
|  פלנדריה | אולטראטופ 50 | 6 |  |
|  צ'כיה | ČNS IFPI | 2 |  |
|  צרפת | SNEP | 1 |  |
|  קולומביה | נשיונל-רפורט | 30 |  |
|  קנדה | קנדה הוט 100 | 4 |  |
|  רוסיה | טופ-היט | 1 |  |
|  שוודיה | סוורייטופליסטן | 2 |  |
|  שווייץ | המצעד השווייצרי | 1 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 6× פלטינה | 6,000,000 |
סיכום
| בכל העולם | — | 6,000,000 |
דוקטור מידנייט

| --- | --- |

דוקטור מידנייט, כפי שהופיע על עטיפת החוברת JSA Classified #19 מינואר 2007, אמנות מאת ראגס מוראלס.
 סוג:  גיבור-על
 הוצאה לאור:  DC קומיקס
 הופעה ראשונה:  מ'קניידר: All-American Comics #25 (אפריל 1941) צ'אפל: Infinity Inc. #19 (אוקטובר 1985) קרוס: Doctor Mid-Nite #1 (פברואר 1999)
 יוצרים:  צ'ארלס רייזנשטיין, סטנלי ג'וזפס אכמייר (מק'ניידר) רוי תומאס, טוד מקפרלן (צ'אפל) מאט וגנר, ג'ון ק. סניידר (קרוס)
 מידע
 שם אמיתי:  צ'ארלס מק'ניידר אליזבת' צ'אפל פיאטר אנטון קרוס
 סטטוס:  פעיל
 מקצוע:  גיבור-על
 כוחות:  ראיית לילה מושלמת, מסוגל לראות באור דרך עדשות אינפרה אדום
 חבר בקבוצה:  חברת הצדק של אמריקה (מק'ניידר, קרוס)
 חבר לשעבר בקבוצה:  יחידת אול-סטאר, חיל הפקחים השחורים (מק'ניידר) אינסופיות בע"מ, לוחמי הצללים (צ'אפל)
דוקטור מידנייט (באנגלית: Doctor Mid-Nite, גם Doctor Midnight) הוא דמות בדיונית של גיבור-על המופיעה בחוברות הקומיקס חברת הצדק של אמריקה ביקום DC קומיקס. דוקטור מידנייט המקורי (צ'ארלס מק'ניידר) הופיע לראשונה בחוברת All-American Comics #25 מאפריל 1941, ונוצר על ידי הכותב צ'ארלס רייזנשטיין והמאייר סטנלי ג'וזפס אכמייר.
דוקטור מידנייט הוא האלטר אגו אותו חלקו שלוש דמויות – צ'ארלס מק'ניידר (מתור הזהב של הקומיקס), אליזבת' צ'אפל ופיאטר אנטון קרוס (מהעידן המודרני של הקומיקס). שלושתם הם פיזיקאים במקצועם, והציגו את אותם מאפיינים משותפים – תלבושת מכוסה ברדס וסמל בצורת חצי סהר, יכולת לראות בחושך מוחלט (וכן החיסרון של עיוורון באור יום), והשימוש במכשירי ראייה מיוחדים ופצצות עשן לצורך השגת יתרון טקטי בעת קרב.
דוקטור מידנייט היה לגיבור-העל הראשון בעל לקות מסוימת (עיוורון), כעשרים שנה לפני הופעתו של דרדוויל, דמות בעלת לקות ראייה מחברת מארוול קומיקס. השחקן קוואסי אמיאו גילם בעונתה השנייה של סדרת הלייב אקשן "אגדות המחר" את צ'ארלס מק'ניידר/דוקטור מיד-נייט, חבר בליגת הצדק של אמריקה.
ביוגרפיה בדיונית > צ'ארלס מק'ניידר

המנתח צ'ארלס מק'ניידר נקרא להסיר קליע מעד ראייה שצריך להעיד נגד מאפיונרים. מאפיונר משליך רימון יד לתוך החדר, בכך הורג את עד הראייה וגורם לעיוורונו של מק'ניידר, שמאמין שימיו כמנתח נגמרו בחטף. בעוד הוא מחלים מפציעתו, ינשוף פורץ דרך חלון ביתו (בדומה לכך שעטלף פורץ דרך חלון ביתו של ברוס ויין ומספק לו השראה להפוך לבאטמן). מק'ניידר מסיר את התחבושות שמכסות את עיניו, ומגלה כי הוא מסוגל לראות, אם כי רק בחשיכה גמורה. זאת ועוד, ראייתו התהפכה: הוא רואה בחשכה באותה מידה שאנשים רגילים רואים באור יום, ולהפך. הוא מפתח אביזרים מיוחדים שעוזרים לו להילחם בפשע, כמו משקף מיוחד שמאפשר לו לראות באור יום, וכן "פצצות חושך" שחוסמות כל מקור אור. הינשוף הופך לדמותג שלו והופך ל"שותפו". בהמשך, מק'ניידר מצטרף לחברת הצדק של אמריקה וליחידת אול-סטאר. בשנת 1942, מק'ניידר מתגייס לחיל הרפואה במהלך מלחמת העולם השנייה.
כעשר שנים לאחר שהדמות הופיעה לראשונה, מק'ניידר נטל את זהותו של סטארמן לאחר שחברת הצדק מתפרקת. טד נייט, סטארמן המקורי, סובל מהתמוטטות עצבים כתוצאה ממעורבותו בפיתוח הפצצה האטומית.
מק'ניידר עובר חוויה הרסנית בשנת 1953, כשהבחורה שאותה אהב – מיירה מייסון - נרצחה בידי אויבו, שגילה את זהותו הסודית. ככל הנראה, מק'ניידר מעולם לא גילה למיירה את זהותו כדי לשמור עליה מסכנה, למרבה האירוניה. בהמשך, יחסיו הרומנטיים אינם ידועים מלבד היכרותו עם ידידה ותיקה בשם אליס קינג.
עד כמה שידוע, למק'ניידר אין ילדים. במהלך הרפתקאותיו, הוא מציל אשה הרה מהתקפה בסוגנדאל, נורווגיה, ועוזר ליילד אותה. הרך הנולד, פיאטר קרוס הופך בבגרותו לדוקטור מידנייט השלישי. לפני המשבר בעולמות האינסופיים, מק'ניידר היה לאחד מחברי חברת הצדק שנלכדו בידי נבל-העל האלמותי ונדל סאבאג', שהכניס אותם להקפאה קריוגנית, אך הוא שוחרר משביו בידי בארי אלן, הפלאש מתור הכסף.
בסופו של דבר, צ'ארלס מק'ניידר מוצא את מותו באירועי שעת אפס: משבר בזמן משנת 1994, כאשר הוא וחברו לצוות רקס טיילר (איש השעה) מזדקנים למוות בידי אויב נוסע בזמן בשם אקסטנט. הוא הוחיה מחדש לתקופה קצרה כחבר חיל הפקחים השחורים באירועי הלילה האפל ביותר, אולם הושמד בידי מיסטר טריפיק הנוכחי.
ביוגרפיה בדיונית > אליזבת' צ'אפל

בעוד מק'ניידר המזדקן העביר פחות זמן תחת זהותו הסודית, רופאה אפרו-אמריקנית בשם אליזבת' צ'אפל נוטלת את זהותו כדוקטור מידנייט. היא מופיעה לראשונה כאשר ג'ייד - חברת אינסופיות בע"מ בזמנו - הובהלה לבית החולים לטיפול בעקבות הרעלת ציאניד. צ'אפל היא ילידת קרוליינה הדרומית, בתם של כומר ונערת מקהלה. לאחר מאורעות המשבר בעולמות האינסופיים, צ'אפל מתעוורת כתוצאה מהתפוצצות חמצן. היא ניצלת בידי בנו של איש השעה, ריק טיילר. כמו מק'ניידר, גם צ'אפל מגלה כי היא מסוגלת לראות בחושך מוחלט. גם היא וגם ריק טיילר נוטלים את זהויותיהם של הקודמים להם.
ביחד עם יולנדה מונטז, הויילדקט החדשה, השניים מצטרפים לקבוצת אינסופיות בע"מ. זמנם בקבוצה הוא קצר מועד, משום שהחבורה מתפרקת.  באותה עת, צ'אפל החלה במערכת יחסים רומנטית עם ריק טיילר. היא ומונטז מגויסות בידי ממשלת ארצות הברית למשימה להבסתו של נבל-העל אקליפסו, אולם היא מצאה את מותה במשימה זו, יחד עם מונטז, הנרי הייווד (קומנדר סטיל) וויליאם ויקרס (מייג'ור ויקטורי), בין היתר.